Na temelju članka 69. Zakona o šumama (Narodne novine, br. 68/18, 115/18, 98/19, 32/20, 145/20), članka 26. Statuta Općine Klošar Ivanić (Glasnik Zagrebačke županije br. 13/21), Općinsko vijeće Općine Klošar Ivanić na 13. sjednici dana 18.04.2023. godine donijelo je

**I Z V J E Š Ć E**

**O IZVRŠAVANJU PROGRAMA**

**UTROŠKA SREDSTAVA ŠUMSKOG DOPRINOSA ZA 2022. GODINU**

Članak 1.

Program utroška sredstava šumskog doprinosa za 2022. godinu donijelo je Općinsko vijeće

Općine Kloštar Ivanić na 5. sjednici održanoj dana 07.12.2021. godine (Glasnik Zagrebačke županije broj 61/21). I. Izmjene i dopune programa utroška sredstava šumskog doprinosa za 2022. godinu donijelo je Općinsko vijeće Općine Kloštar Ivanić na 10. sjednici održanoj dana

19.10.2022. godine (Glasnik Zagrebačke županije 42/22). Plan po I. Izmjenama i dopunama

iznosi 300.000,00 kuna. Svrha utroška sredstava od šumskog doprinosa je održavanje komunalne infrastrukture, a prema Programu održavanja komunalne infrastrukture na području Općine Kloštar Ivanić u 2022. godini.

Sredstva šumskog doprinosa prikupljena u 2022. godini iznosila su 121.549,89 kuna, što je 40,51% od plana, a utrošena su za slijedeću namjenu:

- redovno održavanje cesta što uključuje redovito održavanje prometnih površina, bankina, cestovnog jarka, čišćenje sipine, ugradnja kamena i kamenog materijala s vezivnim elementima od bitumenske emulzije, infrared sanacija pukotina asfaltnih površina.

Članak 2.

Izvješće o izvršavanju Programa utroška sredstava šumskog doprinosa za 2022. godinu stupa na snagu danom donošenja, a objavit će se u Glasniku Zagrebačke županije.

KLASA: 415-01/23-01/01

URBROJ: 238-14-01-23-02

Kloštar Ivanić, 18.04.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek